Tachisme

Tachisme (fra fransk tache, «flekk») er en fransk form for abstrakt kunst på 1940- og ut på 1950-tallet. Tachisme var en reaksjon på kubisme og er karakterisert av spontane og tilsynelatende tilfeldig penselstrøk, klatter med rennende maling, ofte rett fra malingstuben. Tidvis var det også skriblerier som minnet kalligrafi.

Betegnelsen ble første gang benyttet med henvisningen til retningen av den franske kunstkritikeren Michel Tapié i boken Un Art autre (1952). Det er blitt vurdert som en europeisk motsvarighet til amerikansk abstrakt ekspresjonisme, men utviklet seg i begynnelsen uavhengig av denne. Det er stilistiske ulikheter: amerikansk abstrakt ekspresjonisme tenderer til å være mer «aggressiv rå» i uttrykket enn europeisk tachisme. Tachisme var del av en bredere etterkrigsretning kjent som formløst eller uformet maleri (Arte Informale) Ytterligere en betegnelse synonymt for tachisme er det franske abstraction lyrique, relatert til amerikansk lyrisk abstraksjon, men benyttes ukritisk også om abstrakt ekspresjonisme generelt. Den europeiske avantgardistiske kunstnergruppen COBRA, aktiv mellom 1949 og 1952, var beslektet med tachisme, og det samme var gruppen Gutai i Japan som ble opprettet i 1954.

Kunstnere (utvalg)
Pierre Alechinsky (født 1927) – Cobra 
Karel Appel (1921-2006) – Cobra  
Jean Dubuffet (1901–1985)
 Agenore Fabbri (1911-1998)
Jean Fautrier (1898–1964)
Lucio Fontana (1899–1968)
Asger Jorn (1914-1973) – Cobra 
Henri Michaux (1899–1984)
Jackson Pollock (1912–1956)
Maria Helena Vieira da Silva (1908–1992)
Nicolas de Staël (1914–1955)

Referanser

Litteratur 
 Chilvers, Ian (1998): A dictionary of twentieth-century art  Oxford; New York: Oxford University Press, ISBN 0-19-211645-2
 Mathieu, Georges (1963): De la révolte à la renaissance. Au-delà du Tachisme. (= Idées. 279). Gallimard, Paris
 Tapié, Michel (1952): [http://www.worldcatlibraries.org/oclc/1110556&referer=brief_results Un art autre où il s'agit de nouveaux dévidages du réel']  Paris, Gabriel-Giraud et fils, OCLC 1110556
 Tiampo, Ming (2003): Gutai and Informel Post-war art in Japan and France, 1945—1965 . Dissertation Abstracts International, 65-01A. ISBN 0-496-66047-0, ISBN 978-0-496-66047-6

 Eksterne lenker 
 «Tachismus», Das grosse Kunstlexikon von P.W. Hartmann''

Samtidskunst
Ekspresjonisme